Գրիգ (արձակագիր)

**Գրիգ** (Գրիգոր Կարապետի Շաշիկյան, ), արդի հայ արձակագիր։ Հայաստանի գրողների միության անդամ (2016) և Հայաստանի ՓԵՆ կենտրոնի անդամ (2021)։ Ստեղծագործությունները թարգմանվել են անգլերեն, գերմաներեն, շվեդերեն, վրացերեն, ուկրաիներեն, ռուսերեն, ռումիներեն, մակեդոներեն, պարսկերեն, ալբաներեն, լատվերեն և հունարեն։

## Կենսագրություն
Ծնվել է 1991 թվականի դեկտեմբերի 13-ին Երևանում՝ նկարչի ընտանիքում։ 1998 թվականին ընդունվել և 2008 թվականին ավարտել է մայրաքաղաքի Յ. Լեփսիուսի անվան թիվ 88 միջնակարգ դպրոցը։ 2009 թվականին ընդունվել է Երևանի պետական համալսարանի հայ բանասիրության ֆակուլտետ։ 2013-2015 թթ. սովորել է ԵՊՀ հայ բանասիրության ֆակուլտետի մագիստրատուրայում՝ «Համաշխարհային գրականություն և գրականության տեսություն» մագիստրոսական ծրագրով։ 2013 և 2014 թվականներին ԵՊՀ գիտական խորհրդի որոշմամբ արժանացել է Ստեփան Ալաջաջյանի անվան կրթաթոշակի։ 2015-ից նույն ֆակուլտետի ասպիրանտ է։ Գրիգի պատմվածքները պարբերաբար տպագրվել են գրական մամուլում, անթոլոգիաներում («Գրեթերթ», «Գրական թերթ», «Ցոլքեր», «Անդին», «Նորք», «Երիտասարդ գրողների անթոլոգիա», «ԳՐԵգիրք», «Կայարան», «Հայ ժամանակակից գրականության ՔՐԵՍՏՈՄԱՏԻԱ, 8-րդ և 9-րդ դասարաններ», «Արձակ դաշտեր։ ՀԳՄ անդամ գրողների պատմվածքների անթոլոգիա», «ԻՆՔՆԱԳԻՐ X», «Дружба народов», «Литературная Армения», «Armenien berättar: Berg under bar himmel», «თანამედროვე სომხური პროზა», «Vom Baby, das den Mond verschluckte» և այլն), հրապարակվել են նաև էլեկտրոնային գրական հարթակներում։

2015 թվականին «Անտարես» հրատարակչության «XXI. արդի հայ արձակ» մատենաշարով լույս է տեսել «Հիսուսի կատուն» պատմվածքների ժողովածուն, որը բազմիցս վերահրատարակվել է։

2019 թվականին «Անտարես» հրատարակչության կողմից լույս է տեսել Գրիգի երկրորդ՝ «Առևանգում, որ ցնցեց կատուների քաղաքը» գիրքը, որը ևս բազմիցս վերահրատարակվել է։

2023 թվականին լույս է տեսել Գրիգի Friedensdorf վեպը։

2025 թվականի՝ ԱՄՆ-ի Այովայի համալսարանի «Գրողների Միջազգային Ծրագրի» շրջանավարտ է։

## Պարգևներ և մրցանակներ
MakingCulture|մինի|Գրիգը գերմանական Քոբուրգ քաղաքի Էհրենբուրգ ամրոցի մեծ դահլիճում տեղի ունեցած Ֆրիդրիխ Ռյուկերտի անվան մրցանակը ստանալիս:

* 2012 թ. «Պուճուր մարդը» պատմվածքի համար արժանացել է «Գրեթերթ» գրական երիտասարդական թերթի՝ «Տարվա լավագույն պատմվածք» մրցանակի։
* 2013 թ. Համազգային հայ կրթական և մշակութային միության կողմից արժանացել է Հակոբ Կարապենցի անվան պարգևի՝ 2011-2012 ուսումնական տարում դրսևորած բարձր առաջադիմության և ստեղծագործական ակտիվության համար։
* 2013 թ. «Երկու սիլուետ» պատմվածքի համար արժանացել է «Գրեթերթ» գրական երիտասարդական թերթի՝ «Տարվա լավագույն պատմվածք» մրցանակի։
* 2014 թ. «Հիսուսի կատուն» պատմվածքի համար արժանացել է «Գրեթերթ» գրական երիտասարդական թերթի՝ «Տարվա լավագույն պատմվածք» մրցանակի։
* 2016 թ. «Հիսուսի կատուն» պատմվածքների ժողովածուի համար «Երևանյան բեսթսելեր» նախագծի շրջանակում «Արմենպրես» լրատվական գործակալության կողմից արժանացել է Լևոն Անանյանի անվան հատուկ մրցանակի։
* 2016 թ. Շնորհվել է Հայաստանի Հանրապետության Նախագահի երիտասարդական մրցանակ՝ «Հիսուսի կատուն» պատմվածքների ժողովածուի համար։
* 2020 թ. «Հիսուսի կատուն» պատմվածքի համար արժանացել է «Գալուստ Կիւլպէնկեան» հիմնարկության հայկական բաժանմունքի կողմից սահմանված «Խօսք Առ/Be Heard» մրցանակի։
* 2021 թ. «Հիսուսի կատուն» պատմվածքների ժողովածուի գերմաներեն թարգմանությունը ընդգրկվել է գերմանական «Hotlist» անկախ հրատարակիչների մրցույթի տարվա լավագույն տասը գրքերի շարքում, իսկ ընթերցողի քվեարկության արդյունքում՝ ճանաչվել լավագույնը։
* 2022 թ. «Հիսուսի կատուն» պատմվածքների ժողովածուի գերմաներեն թարգմանությունն արժանացել է գերմանացի անվանի արևելագետ, բանաստեղծ և թարգմանիչ Ֆրիդրիխ Ռյուկերտի անվան հեղինակավոր մրցանակի։
* 2022 թ. «Զանգեր խուլերի քաղաքում» պատմվածքի համար արժանացել է հայաստանյան «ՓԵՆ» և «Փինք» կազմակերպությունների կողմից սահմանված «ՓինքՓեն» մրցանակի։
* 2024 թ. «Friedensdorf» վեպի համար արժանացել է «Ստեփան Ալաջաջյան» հիմնադրամի և «Գրական կայարան» հկ․-ի կողմից սահմանված «Ստեփան Ալաջաջյան» մրցանակի։
* 2024 թ. «Project Earth - Emergency Exit - Case №185» պատմվածքի համար «Գրանիշ» գրական համայնքի կողմից արժանացել է տարվա «Լավագույն արձակ» մրցանակի։
* 2025 թ. «Արջաորս» պատմվածքի համար «Գրանիշ» գրական համայնքի կողմից արժանացել է տարվա «Լավագույն արձակ» մրցանակի։
## Գրքեր
*  Հիսուսի կատուն (պատմվածքներ), Երևան, «Անտարես», 2015 
*  Առևանգում, որ ցնցեց կատուների քաղաքը (վիպակ), Երևան, «Անտարես», 2019 
*  Jesus’ Cat (Stories), «Glagoslav Publications», 2019 
*  The Kidnapping that Shook Cat City, «Antares», 2020  
*  Jesus’ Katze – Geschichten von den Strassen Jerewans, «Kolchis Verlag», 2021 
*  Jesus’ Katze (Hörbuch), Gelesen von Katharina v. Schoenaich, Piano: Florian Favre, «Kolchis», 2022
*  Pisica lui Iisus, «Integral», 2022 
*  Мачката на Исус, «Prozart Media», 2022 
*  Кот Иисуса, «Антарес», 2022 
*  Macja e Jezusit, «FAN NOLI», 2023
*  Friedensdorf (վեպ), Երևան, «Անտարես», 2023
*  Jēzus kaķis, «JUMAVA», 2024
*  Η γάτα του Χριστού, «noėma», 2025

## Գրախոսականներ
* Գրիգի «Հիսուսի կատուն» պատմվածքների ժողովածուն 
* Քաղաքի վավերագիրը
* Զգայուն մեծերի ու հասուն փոքրերի աշխարհում 
* Քրիստոնեացման Թեման Գրիգի «Շների քաղաքը» պատմվածքում
* Jesus' Cat by Grig
* Grig: Jesus’ Katze / Kolchis Verlag im Gespräch
* Grig(or Shashikyan): Jesus‘ Katze. Geschichten von den Straßen Jerewans Aus dem Armenischen von Anahit Avagyan und Wiebke Zollmann. Kolchis Verlag
* Rezension von Dr. Raffi Kantian in ADK, Nr. 194, Jg. 2022/Heft 1 
* Stelian ȚURLEA, Lecturi de weekend: „Pisica lui Isus” de Grig
* O carte pe zi: „Pisica lui Isus” de Grig
* Buchbeschreibung in der P.S. Zeitung 
* Պուճուր մարդկանց մեծ աշխարհը և փոքրերի մեծությունը Գրիգի պատմվածքներում
* Կատվի խորհրդապատկերը Գրիգի «Երկու սիլուետ», «Հիսուսի կատուն», «Ադադա» պատմվածքներում
* Գրիգ․ «Friedensdorf»
* ԺԱՄԱՆԱԿՆԵՐԻ ՈՒ ԲԱՌԵՐԻ ԵՐԿԽՈՍՈՒԹՅՈՒՆԸ ԳՐԻԳԻ «FRIEDENSDORF» ՎԵՊՈՒՄ

## Ծանոթագրություններ

## Աղբյուրներ
* Բարձր գրականություն Արքմենիկ Նիկողոսյանի հետ. Գրիգ
* Տագնապից ծնվող գրականություն. Գրիգի «Նորամուտ»-ը
* Գրիգ 

Կատեգորիա:21-րդ դարի արևելահայ արձակագիրներ
Կատեգորիա:Գրական կեղծանուններով հայտնի հեղինակներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:Հայ արձակագիրներ
Կատեգորիա:Հայ գրականագետներ
Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ
Կատեգորիա:Հայաստանի գրողների միության անդամներ